CELEX: 32013R0484
Language: lt
Date: 2013-05-24 00:00:00
Title: 2013 m. gegužės 24 d. Komisijos įgyvendinimo reglamentas (ES) Nr. 484/2013, kuriuo iš dalies keičiamas Reglamentas (EB) Nr. 718/2007, įgyvendinantis Tarybos reglamentą (EB) Nr. 1085/2006, nustatantį Pasirengimo narystei pagalbos priemonę (IPA)

25.5.2013   
            
            
               LT
            
            
               Europos Sąjungos oficialusis leidinys
            
            
               L 139/11
            
         KOMISIJOS ĮGYVENDINIMO REGLAMENTAS (ES) Nr. 484/2013
   2013 m. gegužės 24 d.
   kuriuo iš dalies keičiamas Reglamentas (EB) Nr. 718/2007, įgyvendinantis Tarybos reglamentą (EB) Nr. 1085/2006, nustatantį Pasirengimo narystei pagalbos priemonę (IPA)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. liepos 17 d. Tarybos reglamentą (EB) Nr. 1085/2006, nustatantį Pasirengimo narystei pagalbos priemonę (IPA) (1) (toliau – IPA reglamentas), ypač į jo 3 straipsnio 3 dalį,
   kadangi:
   
               (1)
            
            
               2007 m. birželio 12 d. Komisijos reglamentu (EB) Nr. 718/2007, įgyvendinančiu Tarybos reglamentą (EB) Nr. 1085/2006, nustatantį Pasirengimo narystei pagalbos priemonę (IPA) (2), nustatomos išsamios IPA reglamento įgyvendinimo taisyklės;
            
         
               (2)
            
            
               kad būtų pasiekti tikslai pereinamojo laikotarpio pagalbos ir institucijų kūrimo komponento pagalbos srityse, kai kuriai veiklai, tokiai kaip parama sprendžiant pabėgėlių ir perkeltųjų asmenų būsto problemą Vakarų Balkanuose, žemės ir esamų pastatų įsigijimo išlaidų pripažinimas atitinkančiomis reikalavimus yra būtinas ir sudaro esminę veiksmo dalį. Žemės ir esamų pastatų įsigijimo išlaidų atitiktis reikalavimams turėtų būti įtvirtinta naujoje nukrypti leidžiančioje nuostatoje;
            
         
               (3)
            
            
               todėl Reglamentas (EB) Nr. 718/2007 turėtų būti atitinkamai iš dalies pakeistas;
            
         
               (4)
            
            
               šio reglamento nuostatos atitinka IPA komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 718/2007 66 straipsnio 3 dalis papildoma d punktu:
   
               „d)
            
            
               žemės ir esamų pastatų įsigijimas, jei tai pagrįsta dėl veiklos pobūdžio.“
            
         2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. gegužės 24 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 210, 2006 7 31, p. 82.
   
      (2)  OL L 170, 2007 6 29, p. 1.